Baseball Car Key Case China Manufacturers & Suppliers & Factory
Baseball Car Key Case - moetsi, fektheri, mofani oa Chaena
(Total 24 Products bakeng sa Baseball Car Key Case)
Baseball Car Key Case Handfeel Car Key Case New Case ea Car Key Case Ford Case Car Key Case Renault Car Key Case Benz Case Case Key Case 2019Best Car Key Case Kia Car Key Caps Mareka 5 | Beibele Inthaneteng | Phetolelo ya Lefase le Lefsa
5 Bjale ba fihla ka mošola wa lewatle nageng ya Bagerasa.+
2 Eitše gateetee ge A tšwile sekepeng, motho yo a bego a swerwe ke moya o sa hlwekago a gahlana le Yena a etšwa mabitleng.+
3 O be a dula mabitleng gomme go ba go fihla ka nako yeo go be go se motho yo le gatee a bego a kgona go mo tlema a mo tiiša gaešita le ka ketane.
4 Gobane gantši o be a ile a tlengwa ka ditlemo le diketane, eupša diketane o be a di konoganya, ditlemo a di robaganya; go be go se yo a bego a na le matla a go mo fenya.
5 O be a dula a goeletša bošego le mosegare a le mabitleng le dithabeng gomme a ikgatla ka maswika.
6 Eupša ge a bona Jesu a sa le kgole a kitima a mo khunamela.
7 A goeletša ka lentšu le le hlabošago,+ a re: “O tletše eng mo wena Jesu Morwa wa Modimo Yo Godimodimo?+ Ke go eniša+ ka Modimo gore o se ke wa ntlhokofatša.”+
8 Gobane o be a o botša gore: “Tšwa go motho yo, wena moya o sa hlwekago.”+
9 Eupša Jesu a mmotšiša gore: “Leina la gago o mang?” A re go Jesu: “Leina la ka ke Madira+ gobane re ba bantši.”+
10 Ke moka a mo lopa gantši gore a se ke a leleka meoya nageng.+
11 Bjale mohlape o mogolo wa dikolobe+ o be o le moo thabeng o fula.+
12 Ka gona meoya ya mo lopa ya re: “Re romele mohlapeng wa dikolobe gore re tsene go tšona.”
13 A e dumelela. Ka go re’alo meoya e sa hlwekago ya tšwa ya tsena dikolobeng, mohlape woo wa kitima wa fekemela ka legaga ka lewatleng, mo e ka bago dikolobe tše dikete tše pedi (2 000), tša kgangwa ke meetse ka go latelana lewatleng.+
14 Eupša badiši ba tšona ba tšhaba ba yo bega taba ye motseng le magaeng, batho ba tla gore ba bone seo se diregilego.+
15 Ka gona, ba tla go Jesu, ba bona motho yo a bego a na le batemona a dutše e bile a apere gomme a hlaphogetšwe monaganong, motho yo yo a kilego a ba le madira a batemona, ke moka ba boifa.
16 Gape, bao ba bonego se ba ba anegela kamoo se se diregilego ka gona go motho yo a bego a na le batemona le mabapi le dikolobe.
17 Ka gona ba thoma go mo lopa gore a tloge dileteng tša bona.+
18 Bjale ge a namela sekepe, motho yo a bego a na le batemona a mo lopa gore a sepele le yena.+
19 Lega go le bjalo, ga se a ka a mo dumelela eupša a re go yena: “Eya gae go ba geno,+ o ba botše dilo ka moka tšeo Jehofa+ a go diretšego tšona le kgaugelo+ yeo a go bontšhitšego yona.”
20 Ke moka a tloga a thoma go tsebatša dilo ka moka tšeo Jesu a mo diretšego tšona Dekapoli+ gomme batho ka moka ba makala.+
21 Eitše ge Jesu a tsheletše gape lebopong la ka mošola ka sekepe, lešaba le legolo la mo kgobokanela; o be a le hleng ga lewatle.+
22 Yo mongwe wa balaodi ba okamelago ba sinagoge, yo leina la gagwe e lego Jairo, a tla gomme ge a mmona a wela fase dinaong tša gagwe+
23 a mo lopa gantši a re: “Morwedi wa ka yo monyenyane o babja o šoro. Anke o tle hle o mmee diatla+ gore a fole gomme a phele.”+
24 Ge a re’alo a tloga le yena. Lešaba le legolo le be le mo šetše morago gomme le mo pitlaganya.+
25 Bjale go be go na le mosadi yo a bego a swerwe ke bolwetši bja ngope+ ka nywaga e lesomepedi,+
26 a tlaišitšwe kudu ke dingaka tše dintši,+ a ntšhitše tšohle tše a bego a na le tšona feela a se a ka a holega, eupša go e na le moo boemo bja gagwe bo be bo befetše pele.
27 Ge a ekwa dipego tše di lego mabapi le Jesu, a tla ka morago a le lešabeng gomme a kgwatha+ seaparo sa gagwe sa ka ntle,
28 gobane o be a duletše gore: “Ge nka kgwatha feela diaparo tša gagwe tša ka ntle ke tla fola.”+
29 Gateetee a se sa ela madi gomme mmeleng wa gagwe a ikwa gore o fodile bolwetši bjoo bjo bohloko.+
30 Gateetee Jesu le yena a ikwa gore matla a tšwile go yena,+ gomme a retologa lešabeng a re: “Ke mang yo a kgwathilego diaparo tša ka tša ka ntle?”+
31 Eupša barutiwa ba gagwe ba re go yena: “O a bona lešaba le go pitlagantše,+ bjale na o botšiša gore: ‘Ke mang yo a nkgwathilego?’”
32 O be a lebelela ka mo le ka mo gore a bone yo a bego a dirile se.
33 Eupša mosadi yoo a tšhogile e bile a thothomela, a tseba seo se bego se mo diragaletše, a tla a wela fase pele ga gagwe ka matolo a mmotša therešo ka moka.+
34 A re go yena: “Morwedi wa ka, tumelo ya gago e go fodišitše. Sepela ka khutšo+ gomme o fole bolwetšing bja gago bjo bohloko.”+
35 A re a sa bolela, banna ba bangwe ba ba tšwago legaeng la molaodi yo a okamelago wa sinagoge ba tla ba re: “Morwedi wa gago o hwile! Ke ka baka la’ng o sa tshwenya Morutiši?”+
36 Eupša Jesu a tšea ka tsebe seo se bego se bolelwa gomme a re go molaodi yo a okamelago wa sinagoge: “O se ke wa boifa; wena bontšha tumelo feela.”+
37 Bjale ga se a ka a dumelela motho gore a mo šale morago ka ntle le Petro, Jakobo le Johane ngwanabo Jakobo.+
38 Ka gona, ba fihla ntlong ya molaodi yo a okamelago wa sinagoge, a kwa batho bao ba tladitšego lešata le bao ba bego ba lla e bile ba golola kudu;
39 eitše ge a tsene, a re go bona: “Ke ka baka la’ng le tladitše lešata e bile le lla? Ngwana yo monyenyane ga se a hwa eupša o robetše.”+
40 Ge a re’alo ba mo sega ka lenyatšo. Eupša ge a ba ntšheditše ka ntle ka moka, a tšea tatago ngwana yoo yo monyenyane le mmagwe le ba ba bego ba na le yena, a tsena moo ngwana yoo a bego a le gona.+
41 Eitše ge a swara seatla sa ngwana yoo, a re go yena: “Talitha kumi,” yeo e bolelago gore: “Mosetsana, ke re go wena: ‘Tsoga!’”+
42 Ka bjako mosetsana yoo a tsoga gomme a thoma go sepela. (O be a na le nywaga e lesomepedi.) Gateetee ba thaba wa go se kgone go itshwara.+
43 Eupša a ba laela leboelela gore taba ye e se tsebje ke motho+ gomme a re mosetsana yoo a newe sa go ja.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D41%26Chapter%3D5%26wtlocale%3DSE%26srcid=share⊂ject=Bala Beibele Inthaneteng